Държавен вестник, бр. 110, 2024 г., стр. 45

БРОЙ  110	
Д Ъ Р Ж А В Е Н  В Е С Т Н И К 	
СТР.  45   
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-995
от 19 ноември 2024 г.
На основание чл. 39, ал. 1 във връзка с 
чл. 33, ал. 1 от Закона за защитените тери­
тории (ЗЗТ) и предложение за обявяване на 
защитена територия (писмо с изх. № 48-00-2/
3.01.2023 г. на Министерството на околната 
среда и водите – МОСВ) с цел опазване на:
– комплекс от крайречни гори от бяла топола 
и полски бряст – природно местообитание 92А0 
Крайречни галерии от Salix alba и Populus alba;
– местообитания на растителни видове от 
приложение № 3 на Закона за биологичното 
разнообразие (ЗБР) като: Черноморска ведри­
ца (Fritillaria pontica), Странджанско сапунче 
(Saponaria stranjensis) и др.;
– местообитания на видове земноводни 
животни, вкл. от приложение № 3 на ЗБР като: 
Гръцка дългокрака жаба (Rana graeca), Кафява 
крастава жаба (Bufo bufo), Горска дългокрака 
жаба (Rana dalmatina), Кримски гущер (Podarcis 
tauricа) и др.;
– гнездови местообитания на редки и защи­
тени видове птици по ЗБР като: Зеленоглава 
патица (Anas platyrhynchos), Малък гмурец 
(Tachybaptus ruficollis), Стридояд (Haematopus 
ostralegus), Жълтокрака чайка (Larus michahellis), 
Черен щъркел (Ciconia nigra) (Linnaeus, 1758), 
Бял щъркел (Ciconia ciconia), Голям корморан 
(Phalacrocorax carbo), Сива чапла (Ardea cinerea), 
Голяма бяла чапла (Ardea alba), Късопръст яст­
реб (Accipiter brevipes), Малък ястреб (Accipiter 
nisus), Голям ястреб (Accipiter gentilis), Обикно­
вен мишелов (Buteo buteo), Черна каня (Milvus 
migrans), Орел змияр (Circaetus gallicus), Синя­
вица (Coracias garrulus), Обикновено земеродно 
рибарче (Alcedo atthis), Обикновен пчелояд 
(Merops apiaster), Червеногърба сврачка (Lanius 
collurio), Сойка (Garrulus glandarius), Сврака 
(Pica pica), Голям синигер (Parus major), Орех­
че (Troglodytes troglodytes), Обикновена чинка 
(Fringilla coelebs) и др.;
– линеен тип ландшафт, характерен за край­
речни гори, срещащи се в равнините и низините 
с преходно-континентален климат в Южна 
България и естествени открити простран­
ства, както и с цел създаване на условия за 
рекреация и познавателен туризъм за местното 
население и гостите на региона и предоста­
вяне на възможност за научни изследвания и 
екологичен мониторинг върху динамиката и 
състоянието на крайречните гори:
1. Обявявам защитена местност „Край­
речната гора“ в землището на с. Рогозиново, 
община Харманли, област Хасково, с обща 
площ 464,063 дка.
2. Защитена местност „Крайречната гора“ 
включва поземлени имоти (ПИ) с идентифи­
катори, както следва: 
2.1. ПИ № 62832.230.259 съгласно кадас­
тралната карта и кадастралните регистри 
(КККР) за землището на с. Рогозиново, община 
Харманли, област Хасково, ЕКАТТЕ 62832, с 
площ 136,726 дка;
2.2. ПИ № 62832.230.371 съгласно КККР за 
землището на с. Рогозиново, община Харман­
ли, област Хасково, ЕКАТТЕ 62832, с площ 
327,337 дка.
3. В границата на защитената местност се 
забранява:
3.1. строителство с изключение на обекти 
от национално значение, както и поддържка, 
ремонт и реконструкция на съществуващи 
обекти и съоръжения;
3.2. поставяне на преместваеми обекти;
3.3. промяна на предназначението и начина 
на трайно ползване на имотите с изключение 
на дейностите по т. 3.1;
3.4. извеждане на сечи с изключение на 
отдел 623, подотдел „л“ и „10“ по горскос­
топански план на ТП ДГС „Маджарово“ от 
2016 г., както и необходимите технически сечи 
за осигуряване достъпа до тях;
3.5. почистване на речното корито освен 
в случаите на паднали дървета или части от 
тях, както и в случаи на бедствия и аварии;
3.6. търсене, проучване и добив на подзем­
ни богатства и добив на инертни материали;
3.7. изваждане на мъртва дървесина, зале­
сяване и подмяна на съществуващата расти­
телност с изключение на забраната в т. 3.5, 
както и при подмяна на неместни видове от 
съществуващата растителност, в т.ч. акация;
3.8. изграждане на съоръжения, водещи до 
понижаване на речното ниво и/или до промяна 
в хидрологичното състояние на сухоземната 
част на територията освен в случаите на бедст­
вия и аварии;
3.9. изхвърляне на отпадъци;
3.10. движение и престой на МПС извън 
съществуващите пътища в неурбанизирани 
територии с изключение на движение при бед­
ствия, извънредни ситуации и за провеждане на 
противопожарни, аварийни, контролни, охра­
нителни и спасителни дейности и дейности по 
поддръжка на съществуваща инфраструктура;
3.11. къмпингуване и палене на огън.
4. В защитената местност са допустими дей­
ности за ограничаване на разпространението 
на инвазивни видове.
5. Пълният опис на координатите на точ­
ките на границата на защитена местност 
„Крайречната гора“ в координатна система 
БГС 2005 (кадастрална) е съгласно приложе­
нието, представляващо неразделна част от 
настоящата заповед. Описът се съхранява и е 
на разположение в МОСВ и в Регионалната 
инспекция по околната среда и водите – Хас­
ково (РИОСВ – Хасково).